ประกาศองค์การบริหารส่วนตำบลทับปุด

**เรื่อง โครงการก่อสร้างถนนเคพซีล สายศูนย์สาธิต  หมู่ที่ ๑ - หมู่ที่ ๖ ตำบลทับปุด**

**อำเภอทับปุด  จังหวัดพังงา**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

               ด้วยองค์การบริหารส่วนตำบลทับปุด มีความประสงค์จะสอบราคาจ้างโครงการก่อสร้างถนนเคพซีล สายศูนย์สาธิต หมู่ที่ ๑ - หมู่ที่ ๖ ตำบลทับปุด  ปริมาณงาน ขนาดกว้าง ๕.๐๐  เมตร  ยาว ๕๐๐ เมตร  (รายละเอียดตามแบบแปลนที่ อบต.ทับปุด กำหนด) พร้อมป้ายโครงการตามแบบแปลนของกรมการปกครอง จำนวน  ๑ ป้าย

               ราคากลางของงานก่อสร้างในการสอบราคาครั้งนี้  **เป็นเงินทั้งสิ้น  ๑,๑๙๔,๐๐๐.-บาท (หนึ่งล้านหนึ่งแสนเก้าหมื่นสี่พันบาทถ้วน)**

**ผู้มีสิทธิเสนอราคาจะต้องมีคุณสมบัติ  ดังต่อไปนี้**

๑.  เป็นนิติบุคคล  ที่มีอาชีพรับจ้างทำงานที่สอบราคาดังกล่าว

๒.  ไม่เป็นผู้ที่ถูกแจ้งเวียนชื่อเป็นผู้ทิ้งงานของราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองสอบราคา

๓. ต้องเป็นผู้ที่ลงทะเบียนผู้ค้ากับภาครัฐในระบบ e-GP เท่านั้น

                       ๔.  มีผลงานก่อสร้างประเภทเดียวกัน ในวงเงินไม่น้อยกว่า**๕๙๐,๐๐๐.-บาท** (**ห้าแสนเก้าหมื่นบาทถ้วน)**

**กำหนดดูสถานที่ก่อสร้าง** ในวันที่ ๒๗ มิถุนายน ๒๕๕๙ ระหว่างเวลา ๑๑.๐๐ น. ถึง ๑๑.๓๐ น.พร้อมกัน  ณ ที่ทำการองค์การบริหารส่วนตำบลทับปุดและกำหนดรับฟังคำชี้แจงรายละเอียดเพิ่มเติมในวันที่ ๒๗ มิถุนายน  ๒๕๕๙  เวลา ๑๕.๐๐ น. เป็นต้นไป ณ ที่ทำการองค์การบริหารส่วนตำบลทับปุด ผู้ใดไม่มาดูสถานที่ก่อสร้างจะถือว่า ผู้นั้นได้รับทราบคำชี้แจงและไปดูสถานที่แล้ว จะยกมาเป็นข้ออ้างหรือข้อโต้แย้งใดๆ ภายหลังไม่ได้ทั้งสิ้น

**กำหนดยื่นซองสอบราคา**  ในวันที่ ๑๖ – ๓๐ มิถุนายน  ๒๕๕๙ เวลา ๐๘.๓๐ น.  ถึง เวลา ๑๖.๓๐ น. ณ กองคลัง  องค์การบริหารส่วนตำบลทับปุดและในวันที่ ๒๑ มิถุนายน ๒๕๕๙ ตั้งแต่เวลา ๐๘.๓๐ น. ถึง เวลา ๑๖.๓๐ น. ยื่นซองณศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ (ที่ว่าการอำเภอทับปุด ชั้น ๒) ในวันและเวลาราชการ

**กำหนดเปิดซองสอบราคา**ในวันที่ ๑ กรกฎาคม ๒๕๕๙ตั้งแต่เวลา ๑๐.๓๐ น. เป็นต้นไป ณ ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ (ที่ว่าการอำเภอทับปุด ชั้น ๒)

ผู้สนใจติดต่อขอซื้อเอกสารสอบราคา  ชุดละ **๑**,**๑๐๐.-บาท**ได้ที่องค์การบริหารส่วนตำบลทับปุด  **ตั้งแต่วันที่ ๑๖ – ๓๐ มิถุนายน ๒๕๕๙**  หรือสอบถามทางโทรศัพท์หมายเลข **๐-๗๖๕๙-๙๓๗๗** หรือ  www.thapput.go.th และ  www.gprocurement.go.th  ในวันและเวลาราชการ

               ประกาศ ณ วันที่  ๑๖  เดือนมิถุนายน พ.ศ. ๒๕๕๙

                                               (ลงชื่อ)     นายพงษ์นุรักษ์  บุญรักษ์

                                                                                                                     (นายพงษ์นุรักษ์  บุญรักษ์)

                         นายกองค์การบริหารส่วนตำบลทับปุด